Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2011/014 RO/Nokia από τη Ρουμανία) /* COM/2012/0618 final */





ΑΙΤΙΟΛΟΓΙΚΗ ΕΚΘΕΣΗ Το σημείο 28 της διοργανικής συμφωνίας, της 17ης Μαΐου 2006, μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση[1] επιτρέπει την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (ΕΤΠ) βάσει ενός μηχανισμού ευελιξίας, μέχρι το ποσό των 500 εκατομμυρίων ευρώ ετησίως, πέραν και επιπλέον των σχετικών κονδυλίων του δημοσιονομικού πλαισίου. Οι κανόνες που εφαρμόζονται στις συνεισφορές του ΕΤΠ καθορίζονται στον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση Ευρωπαϊκού Ταμείου Προσαρμογής στην Παγκοσμιοποίηση[2]. Στις 22 Δεκεμβρίου 2011, η Ρουμανία υπέβαλε την αίτηση EGF/2011/014 RO/Nokia για χρηματοδοτική συνεισφορά από το ΕΤΠ, κατόπιν απολύσεων στην Nokia Romania Srl και σε έναν προμηθευτή στη Ρουμανία. Μετά από ενδελεχή εξέταση της εν λόγω αίτησης, η Επιτροπή έκρινε, σύμφωνα με το άρθρο 10 του κανονισμού (ΕΚ) αριθ. 1927/2006, ότι πληρούνται οι όροι για τη χορήγηση χρηματοδοτικής συνεισφοράς στο πλαίσιο του εν λόγω κανονισμού. ΠΕΡΙΛΗΨΗ THΣ ΑΙΤΗΣΗΣ ΚΑΙ ΑΝΑΛΥΣΗ Βασικά στοιχεία: || Αριθ. αναφοράς ΕΤΠ || EGF/2011/014 Κράτος μέλος || Ρουμανία Άρθρο 2 || α) Κύρια επιχείρηση || SC Nokia Romania SRL Προμηθευτές και παραγωγοί επόμενου σταδίου || 1 Περίοδος αναφοράς || 21.8.2011 – 21.12.2011 Ημερομηνία έναρξης των εξατομικευμένων υπηρεσιών || 8.12.2011 Χρόνος εφαρμογής || 22.12.2011 Απολύσεις κατά τη διάρκεια της περιόδου αναφοράς || 1 904 Απολύσεις πριν και μετά την περίοδο αναφοράς || 0 Σύνολο επιλέξιμων απολυμένων εργαζομένων || 1 904 Απολυμένοι εργαζόμενοι που αναμένεται να συμμετάσχουν στα μέτρα || 1 416 Δαπάνες για τις εξατομικευμένες υπηρεσίες (σε ευρώ) || 4 346 200 Δαπάνες για τη χρήση του ΕΤΠ[3] (σε ευρώ) || 181 000 Δαπάνες για τη χρήση του ΕΤΠ (%) || 4,00 Συνολικός προϋπολογισμός (σε ευρώ) || 4 527 200 Συνεισφορά του ΕΤΠ (65 %) (σε ευρώ) || 2 942 680 1. Η αίτηση υποβλήθηκε στην Επιτροπή στις 22 Δεκεμβρίου 2011 και συμπληρώθηκε με επιπρόσθετα στοιχεία έως τις 22 Αυγούστου 2012. 2. Η αίτηση πληροί τους όρους για παρέμβαση του ΕΤΠ, που αναφέρονται στο άρθρο 2 α) του κανονισμού (ΕΚ) αριθ. 1927/2006, και υποβλήθηκε εντός της προβλεπόμενης στο άρθρο 5 αυτού του κανονισμού προθεσμίας των 10 εβδομάδων. Η σύνδεση των απολύσεων με τις μεγάλες διαρθρωτικές αλλαγές στη μορφή του παγκόσμιου εμπορίου λόγω της παγκοσμιοποίησης 3. Για να τεκμηριώσει τον συσχετισμό των απολύσεων με τις μεγάλες διαρθρωτικές αλλαγές στη διάταξη του παγκόσμιου εμπορίου λόγω της παγκοσμιοποίησης, η Ρουμανία υποστηρίζει ότι κατά τα τελευταία έτη παρατηρείται στην Ευρώπη γενική τάση μετατόπισης του τομέα των ΤΠ προς την Ασία. Για να αντιμετωπίσει τις προκλήσεις των αγορών, η διοίκηση της Nokia Corporation στη Φινλανδία επεξεργάστηκε μια στρατηγική για τη μεταφορά των εγκαταστάσεων παραγωγής όσο το δυνατόν πιο κοντά στις αγορές[4]. 4. Οι απολύσεις οφείλονται κατά κύριο λόγο στη μεταβίβαση λειτουργιών εντός του τομέα σε τρίτες χώρες εκτός Ευρώπης. Η συναρμολόγηση κινητών τηλεφώνων, που στο παρελθόν γινόταν στην Cluj και τη Σάλο[5] έχει ανατεθεί σε υπεργολαβία στο εξωτερικό στην Ασία (Κίνα, Νότια Κορέα, Ινδία και Βιετνάμ, όπου κατασκευάζεται μια νέα μονάδα της Nokia). Η κατασκευή εξαρτημάτων και η παραγωγή με υπεργολαβία είχαν ήδη μεταφερθεί εκτός Ευρώπης. Ακολουθώντας την πορεία που έχει ήδη δρομολογηθεί με την παραγωγή, έχουν ανατεθεί ή πρόκειται να ανατεθούν σε υπεργολαβία στο εξωτερικό ο σχεδιασμός και η ανάπτυξη προϊόντων. 5. Οι εμπορικές στατιστικές για τη Nokia Corporation δείχνουν[6] ότι, για τη διετία 2010 και 2011, οι καθαρές πωλήσεις αυξάνονταν στην Κίνα, την Ινδία, τη Ρωσία και τη Βραζιλία, ενώ στην Ευρώπη συρρικνώνονταν οι μεγαλύτερες αγορές (πλην της Γερμανίας), όπως το Ηνωμένο Βασίλειο και η Ισπανία. 6. Από τις στατιστικές[7] συνάγεται επίσης ότι η αύξηση των πωλήσεων κινητών υπηρεσιών και συσκευών ανά γεωγραφική περιοχή είναι σημαντικά υψηλότερη στην ευρύτερη περιοχή της Κίνας και στη Λατινική Αμερική, με ετήσια μεταβολή 13% και 21% αντίστοιχα, σε σύγκριση με την Ευρώπη, όπου η ετήσια μεταβολή για το 2010/2011 ήταν – 2%. 7. Οι ρουμανικές αρχές παραθέτουν την έκθεση της Nokia Corporation για το 4ο τρίμηνο του 2011[8], στην οποία δηλώνονται οι προθέσεις για μείωση του συνολικού προσωπικού κατά περίπου 17 000 άτομα μέχρι το τέλος του 2013 και ότι σχεδιάζεται το άνοιγμα μιας νέας μονάδας παραγωγής κοντά στο Ανόι στο βόρειο Βιετνάμ. 8. Μέχρι σήμερα, έχουν υποβληθεί πολλές αιτήσεις για το ΕΤΠ στον τομέα της κινητής τηλεφωνίας, που όλες επικαλούνται την παγκοσμιοποίηση του εμπορίου[9]. Απόδειξη του αριθμού των απολύσεων και συμμόρφωση με τα κριτήρια του άρθρου 2 στοιχείο α) 9. Η Ρουμανία υπέβαλε την παρούσα αίτηση με βάση τα κριτήρια παρέμβασης του άρθρου 2 στοιχείο α) του κανονισμού (ΕΚ) αριθ. 1927/2006, βάσει των οποίων απαιτούνται τουλάχιστον 500 απολύσεις σε χρονικό διάστημα τεσσάρων μηνών σε επιχείρηση κράτους μέλους, στις οποίες περιλαμβάνονται απολύσεις εργαζομένων από τους προμηθευτές της και παραγωγοί των επόμενων σταδίων του προϊόντος. 10. Στην αίτηση αναφέρονται 1 809 απολύσεις στην SR Nokia Romania Srl και 95 σε έναν προμηθευτή κατά την τετράμηνη περίοδο αναφοράς από τις 21 Αυγούστου 2011 έως 21 Δεκεμβρίου 2011. Οι 1 904 από αυτές τις απολύσεις υπολογίστηκαν σύμφωνα με τις διατάξεις του άρθρου 2 δεύτερη παράγραφος τρίτη περίπτωση του κανονισμού (EΚ) αριθ. 1927/2006. Η Ρουμανία έχει διαβεβαιώσει την Επιτροπή ότι όλες αυτές οι απολύσεις έχουν εν τω μεταξύ πραγματοποιηθεί. Αιτιολόγηση του απρόβλεπτου χαρακτήρα αυτών των απολύσεων 11. Οι ρουμανικές αρχές υποστηρίζουν ότι η απόφαση για την μετεγκατάσταση της παραγωγής της Nokia και η φύση των απολύσεων ήταν απρόβλεπτες, καθώς η εταιρεία αναπτυσσόταν σταθερά κατά την περίοδο από το 2006 έως το 2010 και ο αριθμός των εργαζομένων αυξήθηκε από 102 το 2006 σε 1 552 το 2010 και εργάζονται άλλα 800 άτομα με σύμβαση ορισμένου χρόνου. Οι ρουμανικές αρχές ανέφεραν ότι, με βάση τα στοιχεία του Υπουργείου Οικονομικών της Ρουμανίας[10], από τους χρηματοοικονομικούς δείκτες συνάγεται ότι, κατά την ίδια περίοδο, το κέρδος αυξήθηκε από 300 000 ευρώ περίπου το 2006 σε 42,3 εκατ. ευρώ το 2010. 12. Μόλις στις 29 Σεπτεμβρίου 2011, η φινλανδική εταιρεία ανακοίνωσε με δελτίο τύπου ότι, σύμφωνα με τη στρατηγική της εταιρείας, πρέπει να γίνει «προσαρμογή της παραγωγικής ικανότητας και να βελτιωθούν οι παραγωγικές διαδικασίες με στόχο την καλύτερη εξυπηρέτηση του παγκόσμιου δικτύου των πελατών και προμηθευτών»[11]. Σύμφωνα με τις δηλώσεις της εταιρείας, η απόφαση αυτή, που συνεπάγεται την απόλυση του συνόλου των εργαζομένων στην Cluj, ήταν εταιρική απόφαση και εντάσσεται σε μια παγκόσμια απόφαση να επεκταθεί η εταιρεία σε αναδυόμενες αγορές εκτός της Ευρωπαϊκής Ένωσης. Προσδιορισμός των επιχειρήσεων που προβαίνουν σε απολύσεις και των εργαζόμενων τους οποίους αφορά η συνδρομή 13. Η αίτηση αφορά 1 904 απολύσεις εκ των οποίων οι 1 809 πραγματοποιήθηκαν στην SC Nokia Romania Srl και άλλες 95 απολύσεις σε έναν προμηθευτή, την SC Eurest Srl. Η Ρουμανία εκτιμά ότι 1 416 εργαζόμενοι θα ωφεληθούν από τα μέτρα του ΕΤΠ. 14. Οι 1 416 εργαζόμενοι για τους οποίους ζητείται ενίσχυση κατανέμονται ως εξής: Κατηγορία || Αριθμός || Ποσοστό Άνδρες || 439 || 31,00 Γυναίκες || 977 || 69,00 Πολίτες ΕΕ || 1 416 || 100,00 Μη υπήκοοι της ΕΕ || 0 || 0,00 Ηλικίας 15-24 ετών || 330 || 23,31 Ηλικίας 25-54 ετών || 1 034 || 73,02 Ηλικίας 55-64 ετών || 52 || 3,67 Άνω των 64 ετών || 0 || 0,00 15. Οι ρουμανικές αρχές αναφέρουν στην αίτηση ότι πέντε από τους απολυμένους έχουν μακροχρόνιο πρόβλημα υγείας ή αναπηρία. 16. Από πλευράς επαγγελματικών κατηγοριών, η κατανομή έχει ως εξής: Κατηγορία || Αριθμός || Ποσοστό Επαγγελματίες || 30 || 2,12 Τεχνικοί και συνδεόμενοι επαγγελματίες || 248 || 17,51 Υπάλληλοι γραφείου || 119 || 8,40 Εργαζόμενοι παροχής υπηρεσιών και εργαζόμενοι καταστήματος και προώθησης πωλήσεων || 6 || 0,42 Χειριστές εγκαταστάσεων και μηχανών και εργαζόμενοι στη συναρμολόγηση || 963 || 68,01 Στοιχειώδη επαγγέλματα || 50 || 3,53 17. Σύμφωνα με το άρθρο 7 του κανονισμού (ΕΚ) αριθ. 1927/2006, η Ρουμανία έχει επιβεβαιώσει ότι εφαρμόζει πολιτική ισότητας μεταξύ γυναικών και ανδρών και μη διακρίσεων και θα εξακολουθήσει να την εφαρμόζει κατά τα διάφορα στάδια εφαρμογής και, ιδίως, όσον αφορά την πρόσβαση στο ΕΤΠ. Περιγραφή της εξεταζόμενης περιοχής και των αρχών και ενδιαφερόμενων φορέων της 18. Η περιοχή που θίγεται κυρίως από την απόφαση της Nokia Corporation να μεταφέρει την παραγωγή της στην Ασία είναι η μητροπολιτική περιοχή Cluj-Napoca και γενικότερα η αγορά εργασίας της επαρχία Cluj NUTS III. Η Cluj-Napoca παράγει σήμερα 49% της προστιθέμενης αξίας της επαρχίας. Οι κύριες δραστηριότητες της οικονομίας της επαρχίας είναι συγκεντρωμένες στην περιοχή Cluj-Napoka: παραγωγή, υπηρεσίες, εμπόριο και κατασκευές και αγροτικές δραστηριότητες, εφόσον η περιοχή βρίσκεται στο υψίπεδο της Τρανσυλβανίας, όπου οι κλιματικές συνθήκες ευνοούν τη γεωργία. 19. Η πρωτεύουσα της επαρχία Cluj είναι ο δήμος Cluj-Napoca που περιβάλλεται από 17 κοινότητες με συνολικό πληθυσμό 379 705 κατοίκους. Η μητροπολιτική περιοχή Cluj-Napoca περιλαμβάνει την περιοχή που έχει πληγεί περισσότερο από την απόφαση της Nokia Corporation να μεταφέρει την παραγωγή της, εφόσον οι περισσότεροι απολυθέντες κατοικούν στη διοικητική μητροπολιτική περιοχή. 20. Σύμφωνα με στοιχεία που δημοσίευσε η περιφερειακή στατιστική υπηρεσία της Cluj (στα τέλη του 2008)[12], ο απασχολούμενος πληθυσμός της επαρχίας, περιλαμβανομένου του πληθυσμού της μητροπολιτικής περιοχής, κατανέμεται κατά το σύστημα εθνικής ταξινόμησης CAEN (clasificarea activitatilor din Economia Nationala) ως εξής: γεωργία, δασοκομία και αλιεία: 72 300 άτομα· βιομηχανία: 76 000 άτομα· κατασκευές: 29 500 άτομα· και, λιανικό και χονδρικό εμπόριο: 52 100 άτομα. 21. Ο κύριος ενδιαφερόμενος φορέας είναι ο δήμος Cluj-Napoca. Θα δημιουργηθεί στον Δήμο Cluj-Napoca το κέντρο μετάβασης «Από τη θέση εργασίας στην έξυπνη θέση εργασίας» για να βοηθήσει τους απολυμένους, εφόσον οι υποδομές μεταφορών εντός και εκτός πόλης εξυπηρετούν όλες τις κοινότητες της πληγείσας περιοχής. Αναμενόμενος αντίκτυπος των απολύσεων όσον αφορά την απασχόληση σε τοπικό, περιφερειακό ή εθνικό επίπεδο 22. Σύμφωνα με τις ρουμανικές αρχές, η έρευνα για το εργατικό δυναμικό που δημοσίευσε η περιφερειακή στατιστική υπηρεσία της Cluj παρέχει δεδομένα σύμφωνα με τα οποία στον τομέα των ΤΠ και των επικοινωνιών – την κατηγορία της SC Nokia Romania Srl (κατασκευή εξοπλισμού επικοινωνιών, δηλαδή τάξη 26.30 της NACE - Αναθεώρηση 2) – το 2008 υπήρχαν 5 700 εργαζομένοι εκ των οποίων 1 255 εργάζονταν στην SC Nokia Romania Srl, δηλαδή 30% του συνόλου. Το 2011, ο αριθμός των εργαζομένων στην SC Nokia Romania Srl ανήλθε σε 1 956 άτομα, περίπου στο 40% του συνολικού αριθμού των εργαζόμενων σε αυτόν τον τομέα στην περιοχή. 23. Η τεκμηρίωση σχετικά με τις συλλογικές απολύσεις, την οποία υπέβαλε η Nokia Corporation, αναφέρει ότι τα άτομα που πρόκειται να απολυθούν προέρχονται από τις ακόλουθες περιοχές: 694 άτομα – αγροτική περιοχή της μητροπολιτικής περιοχής Cluj-Napoca, 235 άτομα – δήμος Cluj-Napoca· 212 άτομα – δήμος Gherla· 386 άτομα – δήμος Dej· τέλος, 282 άτομα από άλλες επαρχίες εκτός της Cluj. 24. Κατά συνέπεια, η απόφαση της Nokia Corporation πλήττει κυρίως την επαρχία Cluj, και ιδιαίτερα τη μητροπολιτική περιοχή Cluj-Napoca. Συντονισμένη δέσμη εξατομικευμένων υπηρεσιών προς χρηματοδότηση και κατανομή των εκτιμώμενων δαπανών, συμπεριλαμβανομένης της συμπληρωματικότητάς της προς ενέργειες που χρηματοδοτούνται από τα διαρθρωτικά ταμεία 25. Όλα τα ακόλουθα μέτρα που προτείνονται από τις ρουμανικές αρχές θα αποτελέσουν μια συντονισμένη δέσμη εξατομικευμένων υπηρεσιών που αποσκοπεί στην επανένταξη των απολυθέντων εργαζομένων στην αγορά εργασίας: – Παροχή υπηρεσιών πριν την απόλυση: Στις υπηρεσίες που θα παρασχεθούν στο πλαίσιο αυτού του μέτρου περιλαμβάνονται η παρουσίαση των νομικών διατάξεων για την προστασία των εργαζομένων, των δικαιωμάτων και των υποχρεώσεων των ασφαλισμένων, παρουσίαση των παροχών και των ευκαιριών που προσφέρει η ΕΤΠ, των διαθέσιμων υπηρεσιών για τους εργαζόμενους, των υφιστάμενων κενών, των δράσεων που διοργανώνονται στην αγορά εργασίας για λόγους απασχόλησης: εκθέσεις για την απασχόληση, οικονομικά κίνητρα, έργα χρηματοδοτούμενα από το ΕΚΤ και έργα του περιφερειακού οργανισμού για την απασχόληση του εργατικού δυναμικού (συντομογραφία AJOFM) Cluj. – Εγγραφή των εργαζομένων ως αιτούντων εργασία στο μεταβατικό κέντρο «Από τη θέση εργασίας στην έξυπνη θέση εργασίας»: Το μέτρο αυτό καλύπτει τη συμπλήρωση του εντύπου εγγραφής για τον εντοπισμό των αναγκών των προσώπων, την επικύρωση της κατάστασης των εργαζομένων και καταγραφή του διαγράμματος ροής στο πλαίσιο των δραστηριοτήτων του κέντρου, την προσωπική κατάσταση των εργαζομένων τη στιγμή της εγγραφής τους στο κέντρο. Το πρόγραμμα εργασίας περιλαμβάνει: προσδιορισμό του αρχικού προφίλ του εργαζομένου, συμπλήρωση του φύλλου εγγραφής, επεξεργασία της προτεινόμενης πορείας, καθορισμό των προς κάλυψη δραστηριοτήτων του κέντρου, συμφωνία για τα επιδιωκόμενα αποτελέσματα και την τελική κατάσταση του εργαζομένου. Στόχος είναι να επιτευχθεί θετική στάση απέναντι στην κοινωνία, η αυτοεκτίμηση και η επιθυμία του προσώπου να βρει άλλη εργασία, ώστε να μπορέσει να βρει νέα θέση εργασίας μέσα από τις δραστηριότητες που θα έχει αναπτύξει. – Πληροφόρηση, παροχή συμβουλών και επαγγελματικός προσανατολισμός: Η δραστηριότητα αυτή βασίζεται στην αρχή της προσωπικής εξέλιξης και αφορά την ενθάρρυνση της αυτονομίας και την αύξηση των κινήτρων του ατόμου σε περίοδο κρίσης. Συνίσταται στην εκπόνηση εξατομικευμένων σχεδίων δράσης ή παροχής συμβουλών για κάθε άτομο και στον καθορισμό του διαγράμματος ροής εντός του Κέντρου, ενημέρωση του προσώπου για την αγορά εργασίας, τη νομοθεσία και τις δυνατότητες επαγγελματικής κατάρτισης, τις ευκαιρίες απασχόλησης· την παροχή συμβουλών για την επαγγελματική σταδιοδρομία: καθορισμό στόχων, ψυχολογική αξιολόγηση, να αντιλαμβάνονται οι πολίτες την κατάσταση, ώστε να λαμβάνουν αποφάσεις για την επαγγελματική ζωή τους, προσδιορισμό των πιθανών επιλογών, την επιλογή των βέλτιστων λύσεων· παρουσίαση των μεθόδων και τεχνικών για τον εντοπισμό θέσης εργασίας· παρουσίαση των τρόπων προσέγγισης δυνητικού εργοδότη· παρουσίαση των τρόπων συμπεριφοράς πριν και μετά τη συνέντευξη· συστάσεις για άλλες δραστηριότητες του κέντρου: προγράμματα κατάρτισης, παροχή συμβουλών και βοήθειας για την έναρξη ανεξάρτητης δραστηριότητας ή τη σύσταση επιχείρησης. – Επιδόματα κινητικότητας: Αυτά θα παρέχονται σε όσους έχουν μπορέσει να ιδρύσουν δική τους επιχείρηση ή να βρουν εργασία σε νέο χώρο εργασίας ο οποίος βρίσκεται σε απόσταση μεγαλύτερη από 50 χιλιόμετρα από τη σταθερή κατοικία τους. Το επίδομα αυτό καταβάλλεται στον εργαζόμενο με την προσκόμιση των απαραίτητων δικαιολογητικών εγγράφων. – Επιδόματα μεταφοράς: Συνίσταται στην επιστροφή εξόδων, όταν ένας εργαζόμενος πρέπει να μετακινείται για να συμμετάσχει στις δραστηριότητες του Κέντρου και κατά την ενεργητική αναζήτηση εργασίας. – Επιδόματα αναζήτησης εργασίας Η υπηρεσία αυτή συνίσταται στη χορήγηση ενός ποσού σε εργαζομένους που ακολουθούν τουλάχιστον δύο δραστηριότητες στο κέντρο, συμμετέχουν στις διαδικασίες επιλογής που διοργανώνονται από τον εργοδότη για την πρόσληψη, και καταρτίζουν εναλλακτικά σχέδια σε περίπτωση αποτυχίας σε μια συνέντευξη. – Κατάρτιση: Η δραστηριότητα αυτή θα περιλαμβάνει την εγγραφή σε μαθήματα μετά την παροχή επαγγελματικών συμβουλών· δημιουργία μιας ομάδας για μαθήματα (τουλάχιστον 7 ατόμων, ανώτατο όριο 28 άτομα ανά ομάδα)· ανάπτυξη της δραστηριότητας των μαθημάτων κατάρτισης· δραστηριότητες παρακολούθησης και συντονισμού μαθημάτων (μερική δοκιμασία), εξαμηνιαία παρακολούθηση της πορείας του ασκούμενου. – Επιδόματα πρακτικής άσκησης: Χορήγηση επιδόματος για συμμετοχή σε πρακτική άσκηση διάρκειας δύο έως τεσσάρων εβδομάδων που οργανώνεται από δυνητικούς μελλοντικούς εργοδότες. Αυτή η πρακτική άσκηση θα οργανώνεται ειδικά για εργαζομένους που είχαν παρόμοιες θέσεις στη Nokia, αλλά δεν διαθέτουν τις ειδικές πρακτικές ικανότητες ή την πείρα. – Χρηματοδοτική συνδρομή για πιστοποίηση του προγράμματος κατάρτισης Μετά την επιτυχή ολοκλήρωση των μαθημάτων, εκδίδεται πιστοποιητικό των δεξιοτήτων που αποκτήθηκαν εντός της νόμιμης προθεσμίας. Η χρηματοδοτική στήριξη χορηγείται σε συμμετέχοντες που αποφοίτησαν επιτυχώς με πιστοποιητικό από το πρόγραμμα μαθημάτων επαγγελματικής κατάρτισης. – Προώθηση της επιχειρηματικότητας: Μέσω της παροχής συμβουλών και της χρηματοδοτικής βοήθειας για την έναρξη ανεξάρτητης δραστηριότητας ή για τη σύσταση νέων επιχειρήσεων, προτείνεται η ακόλουθη σειρά δραστηριοτήτων: συγκρότηση ομάδων εργασίας σύμφωνα με τα εντοπισθέντα χαρακτηριστικά και τις ανάγκες: ομάδες ανεξάρτητης δραστηριότητας (εξουσιοδοτημένοι εξωτερικοί συνεργάτες, μεμονωμένες επιχειρήσεις, οικογενειακές ενώσεις), ομάδες για την δημιουργία μιας επιχείρησης· εξατομικευμένη παροχή συμβουλών – κυρίως τεχνική βοήθεια για τη σύσταση εταιρείας, παρουσίαση του σχετικού νομικού πλαισίου, επεξεργασία υπομνήματος και καταστατικού που καθορίζει το αντικείμενο της δραστηριότητας, εγγραφή του νομικού προσώπου ή του φυσικού προσώπου, εκτέλεση συμβάσεων, δικαιολογητικά έγγραφα· επεξεργασία επιχειρηματικού σχεδίου· επιχειρηματική ομάδα κατάρτισης: ενότητες για τη διαχείριση, το μάρκετινγκ και τις τεχνικές πώλησης, τη νομοθεσία, τη λογιστική και βασικά λογιστικά θέματα· περιπτωσιολογικές μελέτες: παραδείγματα επιχειρήσεων σε διάφορα πεδία δραστηριότητας, έναρξη της διαδικασίας και των σταδίων ανάπτυξης, δραστηριότητες παρακολούθησης. – Χρηματοδοτική συνδρομή για την άσκηση ανεξάρτητων δραστηριοτήτων: Αυτό συνίσταται σε οικονομική βοήθεια για την έναρξη ανεξάρτητης δραστηριότητας ή επιχείρησης. Αυτό το ποσό των 1 800 EUR περίπου ανά άτομο θα είναι απαραίτητο για την αγορά του εξοπλισμού που απαιτείται για την έναρξη ανεξάρτητης δραστηριότητας ή νέας επιχείρησης (η λεγόμενη «εργαλειοθήκη» εκκίνησης που είναι τόσο σημαντική κατά την έναρξη νέας δραστηριότητας). – Καθοδήγηση και στήριξη μετά την πρόσληψη: Σκοπός αυτής της υπηρεσίας είναι να διευκολύνει την ένταξη και την προσαρμογή στους όρους μιας νέας θέσης εργασίας. Οι δραστηριότητες θα διεξαχθούν για περίοδο που δεν υπερβαίνει τους έξι μήνες και θα είναι κατάλληλα προσαρμοσμένες στους νεοπροσλαμβανόμενους εργαζόμενους. – Χρηματοδοτική βοήθεια σε πρόσωπα με παιδιά: Εξατομικευμένη χρηματοδοτική στήριξη σε εργαζόμενους που είναι η μοναδική πηγή οικογενειακού εισοδήματος σε μονογονεϊκές οικογένειες με παιδιά και σε εργαζομένους που έχουν παιδιά και δεν μπορούν να τα φροντίζουν κατά τη διάρκεια υλοποίησης του έργου, αλλά και κατά τη διάρκεια των συνέντευξεων για πρόσληψη. Σκοπός της βοήθειας αυτής είναι να δοθεί στους εργαζόμενους η δυνατότητα να πληρώσουν για τις υπηρεσίες ιδιωτικών παιδικών σταθμών ή τη φροντίδα των παιδιών στο σπίτι κατά τη διάρκεια της δραστηριότητας των γονέων στο κέντρο. Η εξατομικευμένη βοήθεια περιλαμβάνει την ανάθεση υπηρεσιών με υπεργολαβία από παιδικούς σταθμούς ή ειδικευμένες επιχειρήσεις. Θα εκδίδονται κουπόνια κατά τη διάρκεια της μεταβατικής περιόδου για τους ενισχυόμενους εργαζομένους, οι οποίοι με τη σειρά τους τα διαθέτουν στους προμηθευτές που επιθυμούν να παρέχουν τις υπηρεσίες που έχει ανάγκη ο εργαζόμενος. Το κέντρο θα καταβάλλει στον προμηθευτή το ποσό του κουπονιού. 26. Οι δαπάνες για τη χρήση του ΕΤΠ που περιλαμβάνονται στην αίτηση, σύμφωνα με το άρθρο 3 του κανονισμού (EΚ) αριθ. 1927/2006, καλύπτουν προπαρασκευαστικές δραστηριότητες, δραστηριότητες διαχείρισης και ελέγχου καθώς και δραστηριότητες ενημέρωσης και δημοσιότητας. 27. Οι εξατομικευμένες υπηρεσίες που παρουσίασαν οι ρουμανικές αρχές αποτελούν ενεργητικά μέτρα για την αγορά εργασίας εντός του πλαισίου των επιλέξιμων δράσεων που ορίζονται στο άρθρο 3 του κανονισμού (ΕΚ) αριθ. 1927/2006. Οι ρουμανικές αρχές εκτιμούν ότι το συνολικό κόστος ανέρχεται σε 4 527 200 ευρώ, εκ των οποίων οι δαπάνες για τις εξατομικευμένες υπηρεσίες ανέρχονται σε 4 346 200 ευρώ και ότι οι δαπάνες για τη χρήση του ΕΤΠ ανέρχονται σε 181 000 ευρώ (4,00 % του συνολικού ποσού). Η αιτηθείσα συνολική συνεισφορά του ΕΤΠ είναι 2 942 680 ευρώ (65 % των συνολικών δαπανών). Δράσεις || Εκτιμώμενος αριθμός εργαζομένων για τους οποίους ζητείται ενίσχυση || Εκτιμώμενο κόστος ανά εργαζόμενο για τον οποίο ζητείται ενίσχυση (σε ευρώ) || Συνολικό κόστος (ΕΤΠ) και εθνική συγχρηματοδότηση (σε ευρώ) Εξατομικευμένες υπηρεσίες (άρθρο 3 πρώτο εδάφιο του κανονισμού (ΕΚ) αριθ. 1927/2006) Παροχή υπηρεσιών πριν την απόλυση || 1 416 || 120 || 169 920 Εγγραφή των εργαζομένων || 1 416 || 10 || 14 160 Πληροφόρηση, παροχή συμβουλών και επαγγελματικός προσανατολισμός || 1 416 || 1 100 || 1 557 600 Επιδόματα κινητικότητας || 40 || 580 || 23 200 Επιδόματα μεταφοράς || 1 000 || 100 || 100 000 Επιδόματα αναζήτησης εργασίας || 800 || 200 || 160 000 Κατάρτιση || 1 000 || 800 || 800 000 Επιδόματα πρακτικής άσκησης || 150 || 1 000 || 150 000 Χρηματοδοτική συνδρομή για πιστοποίηση του προγράμματος κατάρτισης || 850 || 200 || 170 000 Προώθηση της επιχειρηματικότητας || 150 || 700 || 105 000 Χρηματοδοτική συνδρομή για την άσκηση ανεξάρτητων δραστηριοτήτων || 150 || 1 800 || 270 000 Καθοδήγηση και στήριξη μετά την πρόσληψη || 1 416 || 520 || 736 320 Χρηματοδοτική βοήθεια σε πρόσωπα με παιδιά || 150 || 600 || 90 000 Υποσύνολο εξατομικευμένων υπηρεσιών || || 4 346 200 Δαπάνες για τη χρήση του ΕΤΠ (άρθρο 3 τρίτο εδάφιο του κανονισμού (ΕΚ) αριθ. 1927/2006) Προπαρασκευαστικές δραστηριότητες || || 131 000 Διαχείριση || || 15 000 Ενημέρωση και δημοσιότητα || || 20 000 Δραστηριότητες ελέγχου || || 15 000 Υποσύνολο δαπανών για τη χρήση του ΕΤΠ || || 181 000 Σύνολο εκτιμώμενου κόστους || || 4 527 200 Συνεισφορά ΕΤΠ (65 % του συνολικού κόστους) || || 2 942 680 28. Η Ρουμανία επιβεβαιώνει ότι τα ανωτέρω μέτρα είναι συμπληρωματικά προς τις χρηματοδοτούμενες από τα διαρθρωτικά ταμεία δράσεις και ότι έχουν ληφθεί μέτρα για την αποφυγή διπλής χρηματοδότησης από άλλα χρηματοδοτικά μέσα της ΕΕ. 29. Οι ρουμανικές αρχές έχουν υπογράψει πρωτόκολλο-πλαίσιο που επιτρέπει τον έλεγχο με διασταύρωση των βάσεων δεδομένων του υπουργείου Απασχόλησης, Οικογένειας και Κοινωνικής Προστασίας, του συγχρηματοδοτούμενου από την αρχή διαχείρισης του ΕΚΤ τομεακού επιχειρησιακού προγράμματος «Ανάπτυξη των ανθρώπινων πόρων» (SOPHRD) καθώς και του Εθνικού Οργανισμού Απασχόλησης, ώστε να αποφευχθεί η διπλή χρηματοδότηση δραστηριοτήτων στο πλαίσιο του ΕΚΤ και του ΕΤΠ. Θα ελέγχονται επίσης οι υποχρεώσεις του εργοδότη όσον αφορά τις ομαδικές απολύσεις και οι σχετικές δραστηριότητες, έτσι ώστε να εξαιρούνται από τη δέσμη εξατομικευμένων μέτρων που παρέχονται με τη βοήθεια της συγχρηματοδότησης από το ΕΤΠ. 30. Ο Εθνικός Οργανισμός Απασχόλησης έχει συντάξει κατευθυντήριες γραμμές διαδικασίας για τη διαχείριση της συνεισφοράς του ΕΤΠ, οι οποίες έχουν σχεδιαστεί για το προσωπικό που διαχειρίζεται τη βοήθεια του ΕΤΠ, και σύμφωνα με τη διαχείριση άλλων χρηματοδοτήσεων της ΕΕ. Ημερομηνία(-ες) κατά την(τις) οποία(-ες) άρχισε ή προβλέπεται να αρχίσει η παροχή εξατομικευμένων υπηρεσιών στους θιγόμενους εργαζομένους 31. Στις 8 Δεκεμβρίου 2011, η Ρουμανία άρχισε να παρέχει εξατομικευμένες υπηρεσίες στους θιγόμενους εργαζομένους που περιλαμβάνονται στην προταθείσα για συγχρηματοδότηση από το ΕΤΠ συντονισμένη δέσμη μέτρων. Η ημερομηνία αυτή αποτελεί, συνεπώς, την έναρξη της περιόδου επιλεξιμότητας για κάθε βοήθεια την οποία θα μπορούσε να χορηγήσει το ΕΤΠ. Διαδικασίες διαβούλευσης με τους κοινωνικούς εταίρους 32. Οι ρουμανικές αρχές ανέφεραν ότι οι διαδικασίες διαβούλευσης με τους κοινωνικούς εταίρους για το προτεινόμενο συντονισμένο πακέτο εξατομικευμένων υπηρεσιών περιλάμβαναν δύο συνεδριάσεις που πραγματοποιήθηκαν τον Οκτώβριο του 2011. Η μία πραγματοποιήθηκε στην Cluj με εκπροσώπους συνδικαλιστικών οργανώσεων, οργανώσεων εργοδοτών και των δημόσιων φορέων και η δεύτερη στα κεντρικά γραφεία της διαχειριστικής αρχής, κατά την οποία συμφωνήθηκε να συμμετάσχουν οι κοινωνικοί εταίροι στη διαδικασία προετοιμασίας της αίτησης για κινητοποίηση του ΕΤΠ στην περίπτωση της Nokia σε εθνικό επίπεδο. 33. Οι ρουμανικές αρχές επιβεβαίωσαν ότι τηρούνται οι απαιτήσεις που ορίζονται από την εθνική νομοθεσία και το δίκαιο της ΕΕ για τις συλλογικές απολύσεις. Πληροφορίες για τις ενέργειες που είναι υποχρεωτικές δυνάμει της εθνικής νομοθεσίας ή κατ’ εφαρμογή συλλογικών συμβάσεων εργασίας 34. Όσον αφορά τα κριτήρια που προβλέπονται στο άρθρο 6 του κανονισμού (ΕΚ) αριθ. 1927/2006, οι ρουμανικές αρχές στην αίτησή τους: · επιβεβαίωσαν ότι η χρηματοδοτική συνεισφορά του ΕΤΠ δεν αντικαθιστά μέτρα που συνιστούν ευθύνη των επιχειρήσεων βάσει της εθνικής νομοθεσίας ή των συλλογικών συμβάσεων, · απέδειξαν ότι οι ενέργειες παρέχουν στήριξη σε μεμονωμένους εργαζομένους και δεν θα χρησιμοποιηθούν για την αναδιάρθρωση εταιρειών ή τομέων· · επιβεβαίωσαν ότι οι επιλέξιμες ενέργειες που αναφέρονται ανωτέρω δεν χρηματοδοτούνται από άλλα χρηματοδοτικά μέσα της Ένωσης. Συστήματα διαχείρισης και ελέγχου 35. Η Ρουμανία έχει κοινοποιήσει στην Επιτροπή ότι η διαχείριση της χρηματοδοτικής συνεισφοράς θα ασκείται από τον Εθνικό Οργανισμό Απασχόλησης που ορίστηκε ως αρμόδια εθνική αρχή για τη διαχείριση των κονδυλίων που χορηγούνται στη Ρουμανία μέσω του ΕΤΠ. Προς τον σκοπό αυτό, εκδόθηκε η κυβερνητική απόφαση αριθ. 1086/2010 για τη δημιουργία του κατάλληλου θεσμικού πλαισίου για τον συντονισμό και τη διαχείριση της οικονομικής συνδρομής που παρέχεται στη Ρουμανία από το ΕΤΠ. 36. Οι ρουμανικές αρχές ενημέρωσαν επίσης την Επιτροπή ότι έχει συνταχθεί και εγκριθεί από τον υπουργό Εργασίας, Οικογένειας και Κοινωνικής Προστασίας, ένα εγχειρίδιο διαδικασιών ειδικά για τη διαχείριση των χορηγούμενων στη Ρουμανία κεφαλαίων μέσω του ΕΤΠ. Το εγχειρίδιο περιγράφει τον τρόπο διαχείρισης του ΕΤΠ στο πλαίσιο των διυπηρεσιακών σχέσεων και τις αρμοδιότητες των διαφόρων υπηρεσιών και εξασφαλίζει την τήρηση των γενικών αρχών διαχείρισης του ΕΤΠ καθώς και του σχετικού νομικού πλαισίου. 37. Η Ρουμανία πληροφόρησε την Επιτροπή ότι, σύμφωνα με τις διατάξεις του άρθρου 62 του κανονισμού (ΕΚ) αριθ. 1083/2006, με τον ρουμανικό νόμο αριθ. 200/2010 ορίσθηκε ως αρχή ελέγχου για το ΕΤΠ η ελεγκτική αρχή που προσαρτήθηκε στο ρουμανικό Ελεγκτικό Συνέδριο. Χρηματοδότηση 38. Με βάση την αίτηση της Ρουμανίας, η προτεινόμενη συνεισφορά του ΕΤΠ στη συντονισμένη δέσμη εξατομικευμένων υπηρεσιών (καθώς και στη δαπάνη για τη χρήση του ΕΤΠ) ανέρχεται σε 2 942 680 ευρώ, ποσό που αντιπροσωπεύει το 65 % του συνολικού κόστους. Η χρηματοδοτική βοήθεια που προτείνει η Επιτροπή στο πλαίσιο του Ταμείου βασίζεται στις πληροφορίες που έδωσε η Ρουμανία. 39. Λαμβάνοντας υπόψη το ανώτατο δυνατό ποσό χρηματοδοτικής συνεισφοράς από το ΕΤΠ βάσει του άρθρου 10 παράγραφος 1 του κανονισμού (EΚ) αριθ. 1927/2006, καθώς και τα περιθώρια για την ανακατανομή πιστώσεων, η Επιτροπή προτείνει την κινητοποίηση του ΕΤΠ για το σύνολο του ανωτέρω ποσού, το οποίο θα διατεθεί στο πλαίσιο του τομέα 1α του δημοσιονομικού πλαισίου. 40. Το προτεινόμενο ποσό χρηματοδοτικής συνεισφοράς θα αφήνει διαθέσιμο για χρηματοδότηση κατά τη διάρκεια των τελευταίων τεσσάρων μηνών του έτους ποσοστό άνω του 25 % του μέγιστου ετήσιου ποσού του ΕΤΠ, όπως επιβάλλει το άρθρο 12 παράγραφος 6 του κανονισμού (ΕΚ) αριθ. 1927/2006. 41. Με την υποβολή της παρούσας πρότασης κινητοποίησης του ΕΤΠ, η Επιτροπή κινεί την απλουστευμένη διαδικασία τριμερών συσκέψεων που προβλέπεται στο σημείο 28 της διοργανικής συμφωνίας της 17ης Μαΐου 2006, με στόχο να επιτευχθεί η συμφωνία των δύο μερών της αρμόδιας για τον προϋπολογισμό αρχής για την ανάγκη χρησιμοποίησης του ΕΤΠ και για το απαιτούμενο ποσό. Η Επιτροπή καλεί το πρώτο από τα δύο μέρη της αρμόδιας για τον προϋπολογισμό αρχής που θα καταλήξει σε συμφωνία για το σχέδιο της πρότασης κινητοποίησης, στο κατάλληλο πολιτικό επίπεδο, να ενημερώσει το άλλο μέρος και την Επιτροπή σχετικά με τις προθέσεις του. Σε περίπτωση διαφωνίας ενός εκ των δύο μερών της αρμόδιας για τον προϋπολογισμό αρχής, θα συγκληθεί επίσημη τριμερής σύσκεψη. 42. Η Επιτροπή υποβάλλει χωριστά αίτηση μεταφοράς για την εγγραφή στον προϋπολογισμό του 2012 ειδικών πιστώσεων ανάληψης υποχρεώσεων, όπως απαιτεί το σημείο 28 της διοργανικής συμφωνίας της 17ης Μαΐου 2006. Πηγή πιστώσεων πληρωμών 43. Το ποσό των πιστώσεων πληρωμών που είχε εγγραφεί αρχικά στη γραμμή του προϋπολογισμού 04 05 01 το 2012 θα αναλωθεί πλήρως μετά την έγκριση, από τα δύο μέρη της αρμόδιας για τον προϋπολογισμό αρχής, των προτάσεων που έχουν υποβληθεί για την κινητοποίηση του ΕΤΠ και είναι, συνεπώς, ανεπαρκές για να καλύψει το ποσό που απαιτείται για τις προαναφερθείσες αιτήσεις. Θα ζητηθεί αύξηση των πιστώσεων πληρωμών για την γραμμή του προϋπολογισμού του ΕΤΠ είτε με μεταφορά, σε περίπτωση που μπορεί να προσδιοριστεί πηγή διαθέσιμων πιστώσεων, ή με διορθωτικό προϋπολογισμό. Οι πιστώσεις από αυτή τη γραμμή του προϋπολογισμού θα χρησιμοποιηθούν για την κάλυψη του ποσού των 2 942 680 ευρώ που απαιτούνται για την παρούσα αίτηση. Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2011/014 RO/Nokia από τη Ρουμανία) ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τη διοργανική συμφωνία, της 17ης Μαΐου 2006, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και χρηστή δημοσιονομική διαχείριση[13], και ιδίως το σημείο 28, Έχοντας υπόψη τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση του Ευρωπαϊκού Ταμείου Προσαρμογής στην Παγκοσμιοποίηση[14], και ιδίως το άρθρο 12 παράγραφος 3, Έχοντας υπόψη την πρόταση της Ευρωπαϊκής Επιτροπής[15], Εκτιμώντας τα ακόλουθα: (1) Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παράσχει πρόσθετη στήριξη στους εργαζομένους που απολύονται ως αποτέλεσμα των μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης και να τους βοηθήσει να επανενταχθούν στην αγορά εργασίας. (2) Το πεδίο εφαρμογής του ΕΤΠ διευρύνθηκε για τις αιτήσεις που υποβλήθηκαν από την 1η Μαΐου 2009 έως τις 30 Νοεμβρίου 2011, προκειμένου να περιληφθεί η στήριξη σε εργαζόμενους που απολύονται άμεσα εξαιτίας της παγκόσμιας χρηματοπιστωτικής και οικονομικής κρίσης. (3) Η διοργανική συμφωνία της 17ης Μαΐου 2006 επιτρέπει την κινητοποίηση του ΕΤΠ εντός του ετήσιου ανώτατου ορίου των 500 εκατ. ευρώ. (4) Η Ρουμανία υπέβαλε αίτηση για την κινητοποίηση του ΕΤΠ, όσον αφορά τις απολύσεις στην επιχείρηση SC Nokia Romania SRL και σε έναν προμηθευτή, στις 22 Δεκεμβρίου 2011 και τη συμπλήρωσε με επιπρόσθετες πληροφορίες έως τις 22 Αυγούστου 2012. Η αίτηση πληροί τις απαιτήσεις που ισχύουν για τον καθορισμό των χρηματοδοτικών συνεισφορών, σύμφωνα με το άρθρο 10 του κανονισμού (ΕΚ) αριθ. 1927/2006. Η Επιτροπή προτείνει, συνεπώς, να διατεθεί ποσό 2 942 680 ευρώ. (5) Κατά συνέπεια, πρέπει να κινητοποιηθεί το ΕΤΠ για τη χορήγηση χρηματοδοτικής συνεισφοράς σχετικά με την αίτηση που υπέβαλε η Ρουμανία, ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2012, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) για τη χορήγηση του ποσού των 2 942 680 ευρώ σε πιστώσεις υποχρεώσεων και πιστώσεις πληρωμών. Άρθρο 2 Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Βρυξέλλες, Για το Ευρωπαϊκό Κοινοβούλιο Για το Συμβούλιο Ο Πρόεδρος Ο Πρόεδρος [1] ΕΕ C 139 της 14.6.2006, σ. 1. [2] ΕΕ L 406 της 30.12.2006, σ. 1. [3] Σύμφωνα με το άρθρο 3 τρίτο εδάφιο του κανονισμού (ΕΚ) αριθ. 1927/2006. [4] http://press.nokia.com/2011/09/29/nokia-continues-to-align-its-workforce-and-operations [5] EGF/2012/006 FI/Nokia Salo [6] http://www.nokia.com/global/about-nokia/investors/financials/reports/results---reports/ [7] http://www.results.nokia.com/results/Nokia_results2011Q4e.pdf [8] http://press.nokia.com/2012/01/26/nokia-q4-2011-net-sales-eur-10-0-billion-non-ifrs-eps-eur-0-06-reported-eps-eur-0-29-nokia-2011-net-sales-eur-38-7-billion-non-ifrs-eps-eur-0-29-reported-eps-eur-0-31/ [9] Τακτικές επικαιροποιήσεις: http://ec.europa.eu/social/BlobServlet?docId=4558&langId=en [10] www.mfinante.ro [11] http://press.nokia.com/2011/09/29/nokia-continues-to-align-its-workforce-and-operations [12] http://www.cluj.insse.ro/cmscluj/rw/resource/2010r_struct_pop_sectcaen_t_3_29.htm?download=true [13] ΕΕ C 139 της 14.6.2006, σ. 1. [14] ΕΕ L 406 της 30.12.2006, σ. 1. [15] ΕΕ C […], […], σ. […].